
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 43

din 28 martie 2013

privind aprobarea cooperării dintre Municipiul Sighişoara şi Inspectoratul Şcolar Judeţean Mureş în vederea organizării 

Olimpiadei Naţionale de Matematică pentru clasele V-VI 

Consiliul local al municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. III/5960/14.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215 din 2001, Legea administraţiei publice locale, republicată, cu modificările şi completările ulterioare;

Având în vedere adresa Inspectoratului Şcolar Judeţean Mureş, înregistrată la Municipiul Sighişoara sub nr. 2592/04.02.2013, prin care se solicită sprijinul Municipiului Sighişoara la organizarea Olimpiadei Naţionale de Matematică pentru clasele V-VI, care se va desfăşura la Sighişoara în perioada 1-5 aprilie 2013;

Văzând Raportul de specialitate nr. III/5961/14.03.2013 al Serviciului Relaţii Publice, prin care se propune aprobarea cooperării dintre Municipiul Sighişoara şi Inspectoratul Şcolar Judeţean Mureş în vederea organizării Olimpiadei Naţionale de Matematică clasele V-VI,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 alin. (7) lit. “a”, alin. (9), coroborate cu cele ale art. 45, alin. (2) şi art. 115, alin.(1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T  E

Art.1. Se aprobă cooperarea dintre Municipiul Sighişoara şi Inspectoratul Şcolar  Judeţean Mureş, în vederea organizării Olimpiadei Naţionale de Matematică pentru clasele V-VI, în condiţiile prevăzute în Convenţia cuprinsă în Anexa nr. 1, care face parte integrantă din prezenta hotărâre.

Art.2. Se împuterniceşte Primarul Municipiului domnul Ioan Dorin Dăneşan, cu semnarea actului prevăzut la art.1.

Art.3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice şi Direcţia Economică.

Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice ;

1 ex. Inspectoratul Şcolar Judeţean Mureş;

1 ex. Direcţia economică 

9 ex. AF/FM

